text: نئی دہلی۔30نومبر۔سیاحت کی وزارت، حکومت ہند ، شمال مشرقی ریاستوں کے تعاون واشتراک سے گوہاٹی ، آسام میں ،5 سے 7 دسمبر2017 کے دوران ، بین الاقوامی سیاحتی مارٹ (آئی ٹی ایم) کا اہتمام کرنے جارہی ہے۔ یہ اہتمام تاج ویوانتا میں کیا جائے گا اور اس کا افتتاح 5 دسمبر کو آسام کے گورنر جناب جگدیش مکھی ، آسام کے وزیراعلیٰ جناب سربانندسونوال اور سیاحت اور الیکٹرانکس اور اطلاعاتی ٹیکنالوجی کے وزیر مملکت (آزادانہ چارج) جناب کے جے الفونس ، مرکزی سکریٹری محترمہ رشمی ورما اور مرکزی وزارتوں اور شمال مشرقی ریاستوں کے دیگر معززین کی موجودگی میں کریں گے۔